Source: http://docplayer.fi/2444789-Syotteen-alueen-luontomatkailusuunnitelma.html
Timestamp: 2016-10-25 15:59:44+00:00
Document Index: 18630527

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ']

⭐Syötteen alueen luontomatkailusuunnitelma
Download "Syötteen alueen luontomatkailusuunnitelma"
1 Metsähallituksen luonnonsuojelujulkaisuja Sarja B No 61 Syötteen alueen luontomatkailusuunnitelma Jouni Aarnio Vantaa 20012 Jouni Aarnio Metsähallitus Pohjanmaan-Kainuun luontopalvelut PL Pudasjärvi puh ISSN ISBN X (nidottu) ISBN (www.metsa.fi/julkaisut/pdf/luo/b61.pdf) Oy Edita Ab Helsinki 2001 Kansikuva: Hiihtäjät. Juha Ilkka. Metsähallitus 20013 ESIPUHE Kansallispuiston perustaminen Syötteen alueelle oli ensimmäisen kerran esillä 1970-luvulla kansallispuistokomitean mietinnössä. Silloin paikallinen vastustus oli niin voimakasta, ettei Iso-Syötteen kansallispuistoa perustettu. Saman vuosikymmenen lopulla ja 1980-luvulla alkoi Syötteen matkailuelinkeino kehittyä kelomökkien, laskettelurinteiden ja kahden hotellin rakentamisella. Matkailuelinkeinon kehittyminen huomattiin myös Metsähallituksessa; vuonna 1985 perustettiin Iso-Syötteen retkeilyalue palvelemaan alueella liikkuvia. Jaaskamonvaaran luonnonsuojelualue perustettiin vuonna Vanhojen metsien suojeluprosessin ( ) päätyttyä Metsähallitus kokosi vuonna 1996 niin kutsutun Syöte-työryhmän, jossa olivat edustettuina alueen kunnat, maakunnalliset toimijat ja yrittäjät. Syöte-työryhmän tarkoituksena oli selkeyttää maankäytön, suojelun, paikallisen väestön perinteisten oikeuksien ja matkailuelinkeinon suhdetta Syötteen ympäristössä. Työryhmän työskentelyssä olivat mukana kaikki keskeiset tahot, ja ne osallistuivat siten jo alkuvaiheessa alueen maankäytön suunniteluun. Tämä loi hyvän pohjan jatkokehittämiselle. Varhaisen ja laajan osallistamisen ansiosta kaikki alueen tärkeät toimijat ehtivät tutustua suojelualuejärjestelmään riittävän ajoissa ja mieltää kansallispuiston perustamisen vaikutukset tavallisen ihmisen ja liiketoiminnan kannalta. Syöte-työryhmä esitti kansallispuiston perustamista alueelle. Näin tapahtuikin, ja laki Syötteen kansallispuistosta astui voimaan 15. kesäkuuta vuonna Syötteen kansallispuiston kehittämisen kannalta tärkeä kolmevuotinen Syöte Life -projekti Boreaalisten luonnonmetsien suojelun ja muiden maankäyttömuotojen yhteensovittaminen Syötteen alueella alkoi vuonna Yhtenä projektin tärkeänä tavoitteena oli laatia luontomatkailusuunnitelma, joka loisi periaatteet matkailun yritystoiminnalle suojelualueella ja kehittäisi matkailuelinkeinon ja Metsähallituksen välisiä suhteita. Luontomatkailusuunnitelman laadinta ja toteutus jatkaa Syöte-työryhmän aloittamaa tuloksekasta vuoropuhelua eri toimijoiden ja paikallisen väestön kanssa Syötteen alueen kehittämisestä. Metsähallitus Pohjanmaan Kainuun luontopalvelut4 5 SISÄLLYS 1 JOHDANTO ALKUASETELMA Luonnonsuojelun ja matkailun historiallinen yhteys Suunnittelualue ja suunnittelun tavoitteet Suunnittelu- ja seurantamenetelmät Osallistava suunnittelu Periaate ja sidosryhmät Yleisötilaisuudet Yksilömenetelmä ja nykytila-analyysi Seuranta- ja arviointimenetelmä KÄSITTEIDEN MÄÄRITTELY Ekomatkailu Ecotourism Kestävä matkailu Sustainable Tourism Luontomatkailu Nature Tourism Yhteenveto käsitteistä SYÖTTEEN ALUE LUONTOMATKAILUKOHTEENA Maisema Luonto Historia ja kulttuuriperintö LUONTOMATKAILUN NYKYTILA Matkailuyritykset ja -palvelut sekä asiakaskunta Luontomatkailuaktiviteetit Nykytila-analyysi LUONTOMATKAILUN TAVOITETILA JA PERIAATTEET Tavoitetila Metsähallituksen ja luontomatkailuyrityksen välinen yhteistyö Viranomaisroolista kohti kumppanuutta Lain mukainen yritystoiminta Hyväksyttävä yritystoiminta Rajattu kumppanuus Täyskumppanuus Yrittäjäkoulutus Seuranta ja arviointi Luontomatkailun ympäristövaikutukset Luontomatkailun taloudelliset ja sosiaaliset vaikutukset Seurannan ja arvioinnin raportointi SYÖTTEEN ALUE OSANA NATURA VERKOSTOA TOIMENPIDEOHJELMA LÄHTEET... 436 LIITTEET Liite 1 Vahvistuskirje... 497 7 1 JOHDANTO Metsähallituksen Pohjanmaan Kainuun luontopalvelut käynnisti vuonna 1999 Syöte Life -projektin Boreaalisten luonnonmetsien suojelun ja muiden maankäyttömuotojen yhteensovittaminen Syötteen alueella. Projektin tavoitteena on suunnitella alueen maankäyttö siten, että arvokkaat lajit ja luontotyypit sekä paikallisväestön mahdollisuudet elinkeinojen harjoittamiseen säilyvät. Samalla tavoitteena on turvata luontomatkailun kehittyminen alueella, mikä edellyttää kestävän kehityksen periaatteisiin nojaavan luontomatkailusuunnitelman laatimista yhteistyössä matkailuyrittäjien ja muun paikallisen väestön kanssa. Maailmanlaajuisesti tarkasteltuna luontomatkailu on eräs nopeimmin kasvavista matkailumuodoista, mikä selittyy lisääntyneestä kiinnostuksesta aitoon luonnonympäristöön (Havas 2000). Myös Syötteen alueella luontomatkailun arvioidaan lisääntyvän merkittävästi. Jo nykyisin Syötteen alueella vierailee vuosittain matkailijaa. Tämä määrä ilman selkeää maankäytön suunnitelmaa muodostaa uhkatekijän lähialueen luonnonarvoille. Toisaalta paikallisyhteisön taloudelliselle ja sosiaaliselle hyvinvoinnille matkailijat ovat elinehto, joten eri näkökulmia yhteen sovittava luontomatkailusuunnitelma on Syötteen alueella tarpeellinen. Syöte Life -projektialue pitää sisällään matkailun kannalta tärkeän Iso-Syötteen retkeilyalueen. Lisäksi projektialue on lähes yhtenevä Syötteen kansallispuiston kanssa. Juuri kansallispuistot edustavat luonnonmukaisinta ja alkuperäisintä matkailun maisematyyppiä, mikä luo hyvän kasvualustan luontomatkailun kehittymiselle (Butler 1992). Syötteen kansallispuiston lakiehdotuksen perusteluissa matkailutoiminta onkin kirjattu erääksi puiston tavoitteeksi: Tavoitteena on luoda kansallispuistosta alue, johon kestävä ja ympäristöä säästävä retkeily- ja virkistyskäyttö sekä matkailutoiminta voivat suojeluarvoja vaarantamatta pitkäjänteisesti tukeutua (hallituksen esitys eduskunnalle laiksi Syötteen kansallispuistosta. HE 196/1999 vp). Jatkossa Syöte Life -projektialueesta käytetään nimeä Syötteen alue. 2 ALKUASETELMA 2.1 Luonnonsuojelun ja matkailun historiallinen yhteys Maailman ensimmäinen kansallispuisto Yellowstone perustettiin vuonna 1872 Yhdysvaltojen luoteisosaan Wyomingin osavaltioon. Luonnoltaan ja maisemaltaan arvokkaan Yellowstonen tarkoitus oli tuottaa ihmisille hyötyä ja nautintoa (Boyd & Butler 2000). Matkailu- ja virkistysmahdollisuuksien tarjoaminen sekä alkuperäisen luonnon näyttäminen ihmisille olikin ensimmäisten kansallispuistojen tärkeimpiä perustehtäviä (Boyd & Butler 2000). Yellowstone ja muut Yhdysvalloissa varhain perustetut kansallispuistot ja niiden toimintaperiaatteet ovat olleet esikuvina kansallispuistoverkoston laajentuessa muualle maailmaan. Myös Suomessa matkailulla ja luonnonsuojelulla on pitkä yhteinen historia, joka alkoi A. E. Nordenskjöldin valtionpuistoehdotuksesta 1800-luvun loppupuolella8 8 (Helle 2000a). Ehdotuksen mukaan valtionpuistot olivat kansallisia nähtävyyksiä, jonne matkailijoiden odotettiin löytävän tiensä. Matkailu ja luonnonsuojelu nähtiin tuolloin toisiaan tukevina ja hyödyntävinä toimintoina, eikä ristiriitoja juurikaan esiintynyt. Ensimmäiset suojelualueet erityisesti kansallispuistot perustettiin alueille, joilla oli esteettistä ja maisemallista arvoa ja sitä kautta myös matkailullista sekä retkeilyllistä arvoa (kuva 1). Kuva 1. Suomessa luonnonsuojelun ja matkailun suhteet sekä luonnonsuojelun perusteet luvulla (Saarinen ym. 2000; ks. myös Leino-Kaukiainen 1997, Anttonen 1998, Helminen 1998, Jäppinen 2000, Salminen 2000 ja Savolainen 2000). Toisen maailmansodan jälkeen matkailijamäärien lisääntyessä ja luontotietouden karttuessa havaittiin luonnon kuluvan, eliölajien kehityksen häiriintyvän sekä liikenteen ja matkailua palvelevien rakenteiden lisääntyvän siten, että suojelutavoitteiden katsottiin vaarantuvan. Ajattelutavassa tapahtuneen muutoksen taustalla ei ollut pelkästään ihmisen vaikutuksen lisääntyminen suojelualueilla, vaan myös luontoa ja luonnonsuojelua koskevien arvojen muuttuminen maailmalla (Boyd & Butler 2000). Erityisesti ja 1980-luvuilla luonnonsuojelun piirissä korostui harvinaisten lajien ja niiden elinympäristöjen suojelu, kun taas ihmisten9 9 luonnosta saamat taloudelliset ja sosiaaliset hyödyt, kuten matkailu- ja virkistyskäyttö, jäivät vähemmälle huomiolle luvun Suomessa luonnonsuojeluun liittyvä yhteiskunnallinen arvokeskustelu sai jälleen uudenlaisen näkökulman: aikaisemmin taloudellisesta ja sosiaalisesta ympäristöstään irti repäistyt suojelualueet nähtiin nyt kytkeytyvän osaksi inhimillistä toimintaa mukaan lukien paikallisen elinkeinoelämän ennen kaikkea kestävän matkailun kehittämisen. Muutoksen voidaan nähdä liittyvän kestävän kehityksen periaatteen syntyyn ja suojelualueiden käytössä tapahtuneeseen kansainväliseen suunnanmuutokseen (Boyd & Butler 2000). Suomessa suojelualueiden matkailutoimintaan liittyvän asennemuutoksen eräänä syynä on maaseudun tulevaisuudesta ja yleensäkin aluekehityksen suunnasta käyty yhteiskunnallinen keskustelu, jossa matkailu on nähty keskeiseksi maaseudun autioitumista ehkäiseväksi voimavaraksi (esim. Kaleva ). Uudenlaista, matkailuystävällisempää ajattelutapaa suojelualueiden käytössä kuvastaa Metsähallituksen luontokeskusten nopeasti lisääntynyt lukumäärä. Ensimmäiset luontokeskukset rakennettiin 1980-luvun lopulla, ja nyt niitä on jo lähes 20 ympäri maata. Erityisesti kansallispuistojen perustamisen ja hallinnan kannalta matkailun uudelleen saama tärkeä asema suojelualueilla luo haastavia tulevaisuuden näkymiä. 2.2 Suunnittelualue ja suunnittelun tavoitteet Pinta-alaltaan hehtaarin laajuinen projektialue (kuva 2) sijaitsee Pudasjärven, Taivalkosken ja Posion kunnissa. Se koostuu pääosin boreaalisista luonnonmetsistä ja vaara-alueille tunnusomaisista rinne- ja lakialueiden soista. Syötteen alue on Suomen merkittävimpiä pohjoisboreaalisten vanhojen metsien suojelukohteita, ja se sisältyy Suomen Natura verkostoehdotukseen. Valtaosan (95 %) suunnittelualueesta muodostaa kesäkuussa 2000 perustettu Syötteen kansallispuisto. Sen lisäksi suunnittelualue pitää sisällään seuraavat kohteet: Soiperoisen luonnonsuojelualue (Taivalkoski), Isopaiseen perinneniittyalue (Taivalkoski), Kaunislammen aarnialue (Pudasjärvi), Iso-Syötteen retkeilyalue (Pudasjärvi), Ala-Lintusuo (Pudasjärvi) ja harjujensuojeluohjelmaan kuuluva Pytkynharjun-Naamankaharjun alue (Pudasjärvi). Suunnitelman tavoitteena on tarkastella luontomatkailun edellytyksiä ja periaatteita eli sitä, miten luontomatkailua voidaan harjoittaa vaarantamatta suunnitelma-alueen luonnonsuojelutavoitteita ja samalla edistää paikallisen väestön ja elinkeinoelämän toimeentulomahdollisuuksia. Erityisesti luontomatkailusuunnitelmassa tarkastellaan Metsähallituksen ja luontomatkailuyritysten välisiä suhteita ja luodaan matkailutoiminnan periaatteita Syötteen alueelle. Suunnitelma sisältää myös toimenpide-ehdotukset jatkotoimista suunnitelman toteuttamisen aloittamiseksi. Tavoitteena on aloittaa luontomatkailun kehittämiseen tähtäävä jatkuva prosessi, jonka lähtökohdat ja ensimmäiset toimenpiteet määritellään tässä suunnitelmassa. Metsähallituksen luontomatkailun periaatteet valmistuvat vuoden 2002 aikana.10 10 Posio Ranua Kuusamo Syötteen alue Taivalkoski Pudasjärvi 20 km Metsähallitus 2001 Maanmittauslaitos 1/MYY/04 Kuva 2. Syötteen alue. Suunnitelman tavoitteena on myös määrittää luontomatkailun käsite siten, että Metsähallitus, viranomaiset, matkailuyrittäjät ja muut intressitahot ymmärtävät sen samalla tavalla. Käsiteanalyysi pohjautuu laajaan kirjallisuuskatsaukseen, jossa aihepiiriä tarkastellaan kolmen käsitteen ekomatkailu, kestävä matkailu ja luontomatkailu näkökulmasta. Käsiteanalyysin pohjalta luontomatkailutuotteelle Syötteen alueella laaditaan laatukriteerit yhteistyössä paikallisten matkailuyrittäjien kanssa. Päällekkäisyyksien ja toiston välttämiseksi suunnitelmassa ei käsitellä Syötteen alueen ekologista kantokykyä, matkailutoiminnan vyöhykkeistämistä, retkeilyreittejä, palvelurakenteita tai opastuksen suunnittelua. Nämä tulevat esille muissa suunnitelmissa, joita ovat Syötteen kansallispuiston, Iso-Syötteen retkeilyalueen ja Syötteen virkistysmetsän hoito- ja käyttösuunnitelmat, Syötteen alueen opastussuunnitelma sekä virkistys- ja retkeilykäytön suunnitelma. Luontomatkailusuunnitelma on luonteeltaan erillissuunnitelma, joka täydentää yksittäisiä hoito- ja käyttösuunnitelmia.11 Suunnittelu- ja seurantamenetelmät Osallistava suunnittelu Periaate ja sidosryhmät Osallistavan suunnittelun keskeisenä päämääränä on paikallisten ihmisten ja muiden sidosryhmien esittämien näkökantojen huomioon ottaminen suunnittelutapahtumassa. Tällöin on mahdollista ehkäistä ristiriitojen syntyminen tai välttää niiden kärjistyminen (Mikkola 1994). Sidosryhmien välinen yhteistyö mahdollistaa suunnitelman laajan hyväksynnän, mikä on tärkeää luontomatkailun yhteisiä periaatteita luotaessa (kuva 3). Viranomaiset Alueellinen ympäristökeskus Paikallinen väestö Metsähallitus Matkailuala Paikalliset luontomatkailuyrittäjät Järjestöt Partiolaiset Seurakunnat Alueen kunnat Matkailijat Kuva 3. Suunnitelman sidosryhmät. Metsähallituksessa osallistava suunnittelu alkoi vakiintua suunnittelukäytännöksi 1990-luvun alussa. Loikkasen, Simojoen ja Walleniuksen (1997) mukaan luonnonvarojen käyttöön kohdistuva osallistava suunnittelu: tarjoaa ihmisille mahdollisuuden vaikuttaa yhteisten asioiden käsittelyyn on yhteistyötä ja yhteistä ongelmanratkaisua sekä jatkuvaa sidosryhmien kuuntelua, tiedonkeruuta ja aktiivista tiedottamista on koulutusta, motivointia, keskustelua ja neuvottelua on pitkäjänteistä yhteistyötä Osallistava suunnittelu pitää sisällään joukon erilaisia toimintatapoja ja menetelmiä. Syötteen alueen luontomatkailusuunnitelmassa käytettiin kahta osallistavan suunnittelun menetelmää: yleisötilaisuuksia ja yksilömenetelmää.12 Yleisötilaisuudet Syöte Life -seminaariksi nimetty asiantuntijapaneeli järjestettiin helmikuussa 2000 Pudasjärven Syötekeskuksessa. Yleisölle avoimessa seminaarissa oli alustajina luontomatkailun asiantuntijoita, jotka tarkastelivat luonnonsuojelun ja matkailun yhteensovittamista eri näkökulmista. Aihepiiriä käsiteltiin monipuolisesti luonnonsuojelua, matkailua, luontomatkailututkimusta, kuntaa sekä alueen yrittäjiä ja käyttäjiä edustavien tahojen puheenvuoroissa. Alustukset ja niiden pohjalta käyty keskustelu antoivat hyvän lähtökohdan luontomatkailusuunnitelman työstämiseen. Seuraavassa esitellään lyhyesti seminaarissa esille nousseet pääkohdat: Syötteen uusi kansallispuisto tuo lisää elämää ja asiakkaita alueelle. Matkailijaprofiilin ja eri matkailulajien kysyntä on tunnettava ja myös huomioitava matkailun tuotteistamisessa. Suojelualueiden matkailukäytössä on vyöhykkeistäminen keskeistä. Suojelualueiden matkailukäytön suunnittelun tulee olla pitkäjänteistä toimintaa. Kulttuurihistorian ja perinteen tutkimus on tärkeää, koska monet luontomatkailutuotteet perustuvat luonnon ja kulttuurin yhdistelmälle. Ympäristöä kunnioittava ja arvostava ajattelutapa tulee yhteiskunnassa edelleen voimistumaan. Myös matkailijat ovat ympäristökysymyksissä yhä vaativampia. Luontomatkailun on noudatettava kestävän matkailun periaatteita siten, että paikallisen väestön hyvinvointia ei unohdeta. Perinteisesti kansallispuistot ovat olleet jokamieskäyttäjien matkakohteina. Nykyaikana luontomatkailuyrittäjien ja heidän asiakaskuntansa määrä ja merkitys on kuitenkin nopeasti kasvamassa kansallispuistoissa. Luontomatkailuyrittäjien koulutus- ja keskustelutilaisuudet järjestettiin Pudasjärven Syötekeskuksessa lokakuussa vuosina 2000 ja Ensimmäisessä tilaisuudessa esiteltiin Syötteen alueen suojelun perusteita ja luonnonsuojelusäädösten vaikutuksia suojelualueiden käyttöön, erityisesti matkailuun. Yrittäjille esiteltiin myös Syötteen alueen luontokohteita ja maankäytön historiaa. Niinikään tilaisuudessa keskusteltiin luontomatkailun käsitteestä ja luontomatkailuyrittämiseen liittyvistä palvelurakenteista sekä niiden käyttöön liittyvistä maksuista. Toisessa tilaisuudessa yrittäjille esiteltiin Syötteen alueelta laadittavien hoito- ja käyttösuunnitelmien nykyvaihetta. Lisäksi yrittäjien kanssa sovittiin luontomatkailutuotteen laatukriteerit Syötteen alueella. Yleisötilaisuuksiin voidaan lukea edellä mainittujen lisäksi myös useat kyläkokoukset suunnitteluprosessin eri vaiheissa.13 Yksilömenetelmä ja nykytila-analyysi Yksilömenetelmiin kuuluviksi luetaan haastattelut ja kyselyt. Luontomatkailusuunnitelmaa varten tehtiin haastattelututkimus, jonka kohderyhmänä olivat Syötteen alueen matkailuyrittäjät. Yrittäjähaastattelun tavoitteena oli selvittää alueen luontomatkailun nykytilaa ja sen tulevaisuuden näkymiä. Lisäksi tutkimuksessa kartoitettiin yrittäjien ja Metsähallituksen välisen yhteistyön toimivuutta ja kehittämismahdollisuuksia luontomatkailun kannalta. Eräänä tärkeänä yrittäjähaastattelun päämääränä oli luontomatkailun nykytila-analyysi eli SWOT-analyysi (Strengths Weaknesses Opportunities Threats). Kyseistä analyysimallia käytetään yleisesti yritysmaailmassa ja sitä pidetään erinomaisena työkaluna matkailun myös luontomatkailun edellytyksiä tarkasteltaessa (Patterson 1997; McKercher 1998). Nykytila-analyysillä pyrittiin alueen matkailuelinkeinon vahvuuksien, heikkouksien, mahdollisuuksien ja uhkatekijöiden kartoitukseen luontomatkailun näkökulmasta. Nykytila-analyysi mahdollistaa tavoitteiden asettamisen alueen matkailulle ja luo näin kasvualustan matkailuelinkeinon kehittymiselle (Pelkonen 1999). Haastattelututkimuksen tuloksia käsitellään luvussa 5 (Luontomatkailun nykytila). Luontomatkailusuunnitelmaan suoranaisesti liittyen ei tehty strukturoituja kyselytutkimuksia. Sen sijaan suunnitelmassa hyödynnettiin Erkkosen (2000) kävijätutkimusta Syötteen alueelta ja Pakarisen (2000) asukaskyselyä Soiperoisen alueelta Seuranta- ja arviointimenetelmä Seuranta- ja arviointimenetelmän tarkoituksena on osoittaa suunnittelukäytäntöön ja toteutukseen liittyvät epäkohdat, jolloin voimavarojen suuntaaminen uudelleen tilanteen korjaamiseksi on mahdollista. Luontomatkailusuunnitelmassa sovelletaan WCPA:n (The World Commission on Protected Areas) kehittelemää seuranta- ja arviointimenetelmää, joka on havaittu toimivaksi ratkaisuksi arvioitaessa suojelualueiden hoitoa ja käyttöä eri puolilla maailmaa (Hocking ym. 2000). Seuranta- ja arviointimenetelmä (kuva 4) sisältää kolme eri tasoa, joista yleensä yksi taso valitaan intensiivisen tarkastelun kohteeksi. Tason 1 arviointi kohdistuu pelkästään suunnitteluun, panostuksiin ja suunnitelman toteutukseen (Hocking ym. 2000). Taso 2 sisältää niin ikään suunnittelun, panostuksen ja toteutuksen, mutta jossain määrin myös tuoton ja tulosten arvioinnin. Tasolla 3 seurataan ja arvioidaan ensisijaisesti saavutettuja tuloksia suhteessa tavoitetilaan. Tasolla 3 tapahtuva seuranta ja arviointi mittaa koko suunnitteluprosessin onnistumista ja on toteutukseltaan vaativampaa, enemmän aikaa vievää ja kustannuksiltaan kalliimpaa verrattuna tasolla 1 tapahtuvaan seurantaan ja arviointiin (Hocking ym. 2000).14 14 Kuva 4. Suunnittelukäytäntöön liittyvä seuranta- ja arviointimenetelmä (alkuperäinen kuva Hocking ym. 2000). Seurantatason valinta tapahtuu ennalta määrätyin kriteerein, jotka ovat suojelualueen merkittävyys, haavoittuvuus, suoranaiset uhkat sekä Maailman Pankin luokituksen mukainen bruttokansantuote. Bruttokansantuote on kansantalouden mittari. Taloudellisesti hyvin toimeentulevilla valtioilla on paremmat mahdollisuudet toteuttaa tason 3 kalliimpia seurantamenetelmiä. Jokainen kriteeri on kolmiportainen siten, että esimerkiksi alueen merkittävyydestä voi saada pisteitä yhdestä kolmeen (taulukko 1). Yhteenlaskettu pistemäärä määrittää tason, jolla seuranta ja arviointi kannattaa toteuttaa: pistemäärä 4 6 = taso 1, pistemäärä 7 9 = taso 2 ja pistemäärä = taso 3. Syötteen alueen kohdalla pistemääräksi saadaan 10, mikä tarkoittaa sitä, että seuranta ja arviointi on järkevintä kohdistaa ensisijaisesti tasolle 3 eli tulosten mittaamiseen (taulukko 2). Mittausmenetelmät esitellään tarkemmin luvussa 6.4. Taulukko 1. Seuranta- ja arviointitason valintakriteerit (Hocking ym. 2000). Kriteeri Tilanne Pistemäärä Merkittävyys Alue on globaalisti merkittävä Alue on alueellisesti merkittävä Alue on vähemmän kuin alueellisesti merkittävä Haavoittuvuus Alue on huomattavan haavoittuva Alue on kohtalaisen haavoittuva Alue ei ole erityisen haavoittuva Uhkat Merkittäviä uhkia alueelle tiedetään olevan Uhkia alueelle epäillään olevan, mutta niiden määrää tai merkittävyyttä ei tiedetä Merkittäviä uhkia alueelle ei ole Kansantalous Bruttokansantuote > 9360 US $ Bruttokansantuote US $ Bruttokansantuote < 3030 US $15 15 Taulukko 2. Seuranta- ja arviointitason valintakriteerit Syötteen alueella. Kriteeri Tilanne Pistemäärä Merkittävyys Alue kuuluu Suomen Natura verkostoehdotukseen. 3 Eliölajistoon kuuluvat mm. maakotka, lettorikko ja liito-orava, joiden suojelua voidaan pitää globaalisti merkittävänä. Haavoittuvuus Alue on matkailun sekä virkistys- ja retkeilykäytön 2 kohteena. Tulevaisuudessa näiden toimintojen voidaan arvioida lisääntyvän voimakkaasti. Uhkat Porojen ylilaiduntaminen. Kulumisvauriot eniten 2 käytetyillä retkeilyreiteillä. Hallitsematon matkailutoiminta. Eri toimintojen yhteen sovittamisen puutteellisuus. Kansantalous Bruttokansantuote > 9360 US $. 3 3 KÄSITTEIDEN MÄÄRITTELY 3.1 Ekomatkailu Ecotourism Ulkomaisessa kirjallisuudessa luontoon suuntautuvia tai ympäristönsuojelun vaatimukset huomioivia matkailumuotoja on lukuisia: ecotourism, sustainable tourism, green tourism, adventure tourism, nature tourism, nature based tourism, natureoriented tourism, ethical tourism, responsible tourism, forest tourism (Inskeep 1991; Gunn 1994; McKercher 1998; Swarbrooke 1999; Fredman 2000; Broadhurst & Harrop 2000). Myös suomenkielisiä termejä löytyy runsaasti: luontoystävällinen matkailu, ympäristöä säästävä matkailu, ympäristömatkailu, luontoa säästävä matkailu, vastuullinen luontomatkailu, luontovastuullinen matkailu, ympäristöystävällinen matkailu, luontomatkailu (Rinkinen 1997; ks. myös Muukka & Koponen 2000). Eniten käytetty termi englanninkielisessä kirjallisuudessa on ecotourism, jolla tarkoitetaan ekomatkailua. Ensimmäisen kerran ekomatkailun käsitteen toi esille Hector Ceballos-Lascurain Meksikossa 1980-luvulla, mistä lähtien käsitteen määrittelystä on käyty akateemista keskustelua (Beeton 1998; Fennell 1999). Bangsin (1992) mukaan ekomatkailu on pienimuotoista ja ympäristöllisesti, kulttuurisesti sekä sosiaalisesti tietoista matkailua. Luonteeltaan se on lisäksi vastuunalaista ja kestävää. Blameyn (1995) ja Beetonin (1998) mukaan ekomatkailun tunnistaa neljästä periaatteesta: Ekomatkailu on luontoon perustuvaa. Luonnolla tarkoitetaan ennen kaikkea luonnonympäristöjä, eläimiä ja kasvillisuutta, mutta myös ihmisen muovaamia kulttuuriympäristöjä. Ekomatkailu on kasvatuksellista, sivistävää ja opastavaa. Kaikki luontoperusteiset matkailuaktiviteetit eivät ole ekomatkailua, vaan siihen täytyy kytkeytyä myös kasvatuksellinen näkökulma. Ekomatkailijan tie-16 16 donjano kohdistuu matkakohteen luontoon, mutta myös perinteeseen ja kulttuuriin. Ekomatkailu on kestävän kehityksen periaatteet huomioivaa. Kestävyydellä tarkoitetaan matkailun ympäristölle tuottaminen haittavaikutusten minimointia. Kestävyyden periaate koskee luonnon ohella myös paikallista yhteisöä, jonka tulee voida hyötyä ekomatkailusta sekä taloudellisesti että kulttuurisesti. Ekomatkailu on luonnonsuojelua tukevaa. Ekomatkailussa korostetaan luonnonympäristön arvoa, joten ekomatkailu osallistuu luonnonsuojeluun eri tavoin. Ekomatkailussa luonto kytkeytyy etuliitteeseen eko, jolla painotetaan nimenomaan matkailun ekologista puolta (Beeton 1998). Tosin esimerkiksi Hemmin (1995) mukaan eko-etuliite voidaan johtaa myös ekomatkailun taloudellisen kehityksen tavoitteesta. Pattersonin (1997) mukaan ekomatkailu on siis vastuuntuntoista ja ympäristöä säästävää matkailua, joka kohdistuu luonnonalueille ja edistää samalla paikallisten ihmisten hyvinvointia. Edelleen Pattersonin (1997) mukaan ekomatkailun määritelmässä tärkeintä ovat kestävyyden kriteerit, jolloin ekomatkailun tunnistaa seuraavista ominaispiirteistä: Matkakohteen ekologinen kantokyky ei ylity. Tuetaan ja edistetään matkakohteen luonnonsuojelua. Luonto on keskeinen elementti ekomatkailijalle. Luontoa ja luonnon kiertokulkua ei saa häiritä. Kunnioitetaan paikallisten ihmisten kulttuuria ja perinteitä. Käytetään matkakohteen luontoon ja kulttuuriin perehtyneitä oppaita. Tuetaan paikallisyhteisön hyvinvointia käyttämällä paikallisten ihmisten tuottamia palveluja. Gunnin (1994) ja Swarbrooken (1999) mukaan ekomatkailun luonteeseen eivät kuulu ympäristöä kuluttavat toimintatavat, kun taas ympäristökasvatus ja - koulutus kuuluvat osana ekomatkailuun, samoin ympäristöön liittyvän moraalisen ja eettisen vastuun edistäminen. Pitkällä aikavälillä ekomatkailun tulee tuottaa hyötyä ympäristölle ja paikalliselle yhteisölle. Tämä hyöty voi olla luonteeltaan suojelullista, tieteellistä, sosiaalista tai taloudellista (Gunn 1994). Ekomatkailun kestävyyden ja pienimuotoisuuden periaatteita sekä elämyksellistä ja luonnonsuojeluun suuntautuvaa näkökulmaa korostaa myös Fennell (1999) omassa määritelmässään: Ekomatkailu on luontoperusteinen kestävän matkailun muoto, jossa keskeistä on luonnon kokeminen ja luonnosta oppiminen. Se ottaa lisäksi huomioon eettisen näkökulman ollen ympäristövaikutuksiltaan vähäistä ja paikallisen yhteisön edut huomioivaa. Tyypillisesti ekomatkailu suuntautuu luonnonalueille, jolloin sen tulisi myös tukea ja avustaa matkakohteen suojelua.17 Kestävä matkailu Sustainable Tourism Käsitteenä kestävä matkailu on ekomatkailua ja myös luontomatkailua laajempi, sillä kestävää matkailua voivat olla muutkin kuin luontoon kohdistuvat matkailumuodot (Lohiniva 1995). Kestävän matkailun käsitteen katsotaan saaneen alkunsa 1960-luvulla, vaikkakin kestävän kehityksen periaatteella kaiken kaikkiaan on huomattavasti pitempi historia (Hall 1998). Kestävän matkailun käsite syntyi alun perin massaturismin kritiikistä, jolloin havahduttiin huomaamaan nopeasti kasvaneiden matkailijamäärien haitallinen vaikutus ympäristöön (kuva 5) luvulla yleistyi pyrkimys matkailijoiden ohjaamiseen luonnonarvoiltaan vähemmän aroille alueille. Samalla matkailijoiden luontotietoa ja tietoisuutta massaturismin ympäristöhaitoista pyrittiin lisäämään erilaisilla koulutustapahtumilla ja opaskirjoilla. Tämä tietoinen, ympäristöystävällisen matkailumuodon tavoittelu johti käsitteen vihreä matkailu syntyyn, josta sittemmin 1980-luvun lopulla alettiin käyttää nimitystä kestävä matkailu. Massaturismi ympäristölle haitallista Käsitteen vihreä matkailu synty Käsitteen kestävä matkailu yleistyminen Matkailijavirtojen ohjaamisen ja siihen liittyvien tekniikoiden yleistyminen Kuva 5. Kestävä matkailu -käsitteen syntyhistoria (alkuperäinen kuva Swarbrooke 1999). Tänä päivänä kestävällä matkailulla viitataan yleisesti matkailutoimintaan, joka parantaa paikallisyhteisön sosio-ekonomista tilaa lisäämällä sosiaalista ja taloudellista hyvinvointia heikentämättä kuitenkaan matkakohteen ekologista tilaa (Gunn 1994). Kestävä matkailu on siis ekologisesti, taloudellisesti ja sosiaalisesti kestävällä pohjalla (Saarinen 1998; Swarbrooke 1999; ks. myös Buckley 1999). Taloudellisella kestävyydellä tarkoitetaan sitä, että paikallisyhteisö saa matkailusta taloudellista hyötyä ja työttömyys alueella vähenee matkailun tuottamien työpaikkojen lisääntyessä. Sosiaalisella kestävyydellä viitataan puolestaan ihmisten oman elämänhallinnan lisääntymiseen ja yhteisöllisen identiteetin säilymiseen (Cater & Lowman 1994; Rannikko 1997; Sievänen 1998).18 18 Hemmin (1995) mukaan kestävä matkailu sallii luontoperusteiselle matkailulle välttämättömien luonnonvarojen uusiutumisen ja ehkäisee niiden tuhlailevaa käyttöä. Edelleen Hemmiä (1995) mukaillen kestävään matkailukehitykseen kuuluvat taloudellinen kasvu ja uudet työpaikat, matkailijatyytyväisyys, ympäristönsuojelu, paikallisen kulttuurin kunnioittaminen sekä paikallisten ihmisten yleisen hyvinvoinnin lisääntyminen matkakohteena olevalla alueella. Borgin (1997 ja 1998) mukaan kestävässä matkailussa taloudelliset, sosiaaliset ja esteettiset tarpeet täyttyvät samalla kun ylläpidetään kulttuurista koskemattomuutta ja säilytetään biologinen monimuotoisuus sekä elämää ylläpitävät ekologiset toiminnot. Kestävä matkailukehitys on ymmärrettävä syvällisenä prosessina ja koko matkailuelinkeinon läpäisevänä uudelleen ajatteluna (Borg 1997). Kestävä matkailu -käsite on johdettu kestävän kehityksen ajatuksesta (Borg 1997). Kestävä kehitys korostaa muutosta jatkuvasta talouskasvusta kohti uudenlaista kehityskulkua, jossa otetaan huomioon nykypäivän tarpeet vaarantamatta kuitenkaan tulevien sukupolvien mahdollisuuksia. Kestävän kehityksen johtoajatus muotoiltiin Brundtlandin komission mietinnössä, joka julkaistiin YK:n toimesta vuonna Luontomatkailu Nature Tourism Luontomatkailun käsitteistön tarkastelussa pidetään avaintekstinä vuonna 1976 julkaistua Gerardo Budowskin kirjoitusta Tourism and environmental conservation: conflict, coexistence, or symbiosis? Siinä Budowski kääntää matkailun ja luonnonympäristön välisen suhteen matkailun ja luonnonsuojelun väliseksi suhteeksi, jota voi olla luonteeltaan kolmenlaista. 1) Matkailu ja luonnonsuojelu eivät kohtaa lainkaan, jolloin ne eivät myöskään hyödytä tai häiritse toisiaan. 2) Matkailu ja luonnonsuojelu ovat symbioottisessa suhteessa, jolloin ne hyödyttävät toisiaan vastavuoroisesti. 3) Matkailu ja luonnonsuojelu ovat konfliktissa toistensa kanssa, jolloin suhdetta leimaa etujen ja haittojen ristiriitaisuus. Avainasemaan Budowskin tekstissä nousee matkailun ja luonnonsuojelun symbioottinen suhde ja näkökulmat luonnon suojelemisesta ja ekologisista periaatteista. Tässä uudenlaisessa tavassa jäsentää matkailun käytäntöä ilmenee myös luontomatkailun alkava rakentuminen (Lohiniva 1995). Luontomatkailussa luonnonympäristö muodostaa matkailutuotteen perustan ja näyttämön, jossa matkatapahtuma viedään läpi. Vaikka luonto ja luonnon kokeminen ovat luontomatkaajan ensisijaisia päämääriä, niin elämykset voivat perustua myös luontoon liittyviin kertomuksiin ja perinteeseen (Borg 1999). Luontomatkailun johtoajatuksena pidetään sitä, että luontomatkailun ei saa heikentää tai vaarantaa kohdealueensa luontoarvoja (Aho 2000; Helle 2000b). Tämän johtoajatuksen sanotaan kuitenkin sisältävän eräänlaisen paradoksin: luontomatkailu edellyttää ihmisten viemistä mahdollisimman koskemattomaan luontoon, mikä puolestaan johtaa luonnon koskemattomuuden rikkoutumiseen yhä enenevässä määrin (Valkama 1997). Ympäristövaikutuksiltaan vähiten haitallista luontomatkailu on silloin, kun myös matkailun puitteet majoitus, jätehuolto ja matkustaminen kohteeseen järjestetään ympäristövastuullisesti (Borg 1998). Näytä lisää
Luontomatkailijan profilointi ja segmentointi - empiirinen tutkimus Kolin kesämatkailijoista 2003. Maarit Pyykkö
Kainuun maakunta -kuntayhtymä Graafinen ohjeisto LUONTOMATKAILUN KEHITTÄMINEN MAAKUNTAKAAVOITUKSESSA Luontomatkailun kehittäminen maakuntakaavoituksessa Kainuun maakunta kuntayhtymä 2007 B:7 Julkaisija: Lisätiedot Ekologisesti kestävä matkailuyritys Opas ympäristövastuullisempaan matkailuyrittäjyyteen
Opinnäytetyö Ekologisesti kestävä matkailuyritys Opas ympäristövastuullisempaan matkailuyrittäjyyteen Sanna Eronen Kestävä kehitys 2008 TURUN AMMATTIKORKEAKOULU Kestävän kehityksen koulutusohjelma TIIVISTELMÄ Lisätiedot LIISAN POLUN MATKAILUREITTI -HANKESUUNNITELMA
LIISAN POLUN MATKAILUREITTI -HANKESUUNNITELMA Mirva Tarvainen Opinnäytetyö Toukokuu 2003 Matkailu-, ravitsemis- ja talousala JYVÄSKYLÄN KUVAILULEHTI AMMATTIKORKEAKOULU Matkailu-, ravitsemis- ja talousala Lisätiedot Suomalaisten matkanjärjestäjien sitoutuminen reilun matkailun periaatteisiin. Essi Vuori
Suomalaisten matkanjärjestäjien sitoutuminen reilun matkailun periaatteisiin Essi Vuori Opinnäytetyö Matkailun koulutusohjelma 8.6.2012 Tiivistelmä 8.6.2012 Matkailun koulutusohjelma Tekijä tai tekijät Lisätiedot LAPPILAINEN OHJELMAPALVELUYRITYS SAMANLAINEN VAI ERILAINEN? Alueellinen vertailu luontomatkailun ohjelmapalveluyrityksistä ja niiden yritysten
LAPPILAINEN OHJELMAPALVELUYRITYS SAMANLAINEN VAI ERILAINEN? Alueellinen vertailu luontomatkailun ohjelmapalveluyrityksistä ja niiden yritysten välisestä yhteistyöstä Eija Kylmäniemi Pro gradu -tutkielma Lisätiedot HOSSAN MATKAILUALUEEN MASTER PLAN 2015 2025
Luonnostaan monipuolinen Hossa HOSSAN MATKAILUALUEEN MASTER PLAN 2015 2025 Kehittämissuunnitelma Tiivistelmä Hossan matkailualueen master plan -hankkeen tavoitteena oli etsiä ratkaisuja 1) yrittäjyyden Lisätiedot HOSSAN MATKAILUALUEEN MASTER PLAN 2015 2025
Luonnostaan monipuolinen Hossa HOSSAN MATKAILUALUEEN MASTER PLAN 2015 2025 Selvitys Anna-Riitta Sulander projektipäällikkö Hossan matkailualueen master plan -hanke Suomussalmen kunta Huhtikuu 2015 Tiivistelmä Lisätiedot Metsähallituksen luonnonsuojelu Vuosikertomus 1999
Metsähallituksen luonnonsuojelujulkaisuja Sarja B No 55 Metsähallituksen luonnonsuojelu Vuosikertomus 1999 Toim. Marja Hokkanen ja Anu Vauramo Vantaa 2000 ISSN 1235-8983 ISBN 952-446-183-8 (nidottu) ISBN Lisätiedot Luontomatkailun yritystoiminta Suomessa
ISBN 978-951-40-2393-4 (PDF) ISSN 1795-150X Luontomatkailun yritystoiminta Suomessa Leena Petäjistö ja Ashley Selby www.metla.fi Metlan työraportteja / Working Papers of the Finnish Forest Research Institute Lisätiedot 1(42) KAINUUN LUONTOMATKAILUN TEEMAOHJELMA. Kainuun maakunta -kuntayhtymä
1(42) KAINUUN LUONTOMATKAILUN TEEMAOHJELMA Kainuun maakunta -kuntayhtymä 2(42) Julkaisu: B:10 Julkaisija: Kainuun maakunta - kuntayhtymä Kauppakatu 1, 87100 Kajaani Puhelin/vaihde 08-615541 Fax. 08-61554260 Lisätiedot Luonto- ja elämysmatkailu - elinkeinon edellytykset
KALA- JA RIISTARAPORTTEJA nro 352 Anna-Liisa Toivonen Juhani Kettunen Asmo Honkanen Jarkko Saarinen Luonto- ja elämysmatkailu - elinkeinon edellytykset Esiselvitys tutkimusaiheista Helsinki 2005 Julkaisija Lisätiedot Idän Taigan luontomatkailusuunnitelma
Eeva Pulkkinen Idän Taigan luontomatkailusuunnitelma Hossa, Kalevalapuisto ja Ystävyyden puisto Metsähallituksen luonnonsuojelujulkaisuja. Sarja C 90 Eeva Pulkkinen Metsähallitus, Luontokeskus Petola Lentiirantie Lisätiedot Ihmisen luontosuhteen muutos ja kalastusmatkailun kehittyminen Suomessa
Ihmisen luontosuhteen muutos ja kalastusmatkailun kehittyminen Suomessa Riitta Puhakka Joensuun yliopisto, maantieteen laitos Ville Salonen Joensuun yliopisto, maantieteen laitos Yhteiskunnan rakennemuutoksen Lisätiedot Tiia-Mari Eilola EN MIE KOE, ETTÄ SE ON MIKÄÄ SEMMONEN YLITSEPÄÄSEMÄTÖN MÖRKÖ TUOL. Kotkan-Haminan seudun. matkailuyrittäjien.
Tiia-Mari Eilola EN MIE KOE, ETTÄ SE ON MIKÄÄ SEMMONEN YLITSEPÄÄSEMÄTÖN MÖRKÖ TUOL Kotkan-Haminan seudun matkailuyrittäjien asennoituminen kestävään matkailuun Pro gradu -tutkielma Matkailututkimus Syksy Lisätiedot Etelä-Suomen retkeily- ja vaellusreittien informaatiotarjonnan kartoittaminen Internetissä
Etelä-Suomen retkeily- ja vaellusreittien informaatiotarjonnan kartoittaminen Internetissä Sollo, Miia Vapaavuori, Jenna 2012 Laurea Leppävaara Laurea-ammattikorkeakoulu Laurea Leppävaara Etelä - Suomen Lisätiedot Sonja Aatsinki TYÖHYVINVOINTIMATKAILUA SALLAN MALLIIN: TAPAUSTUTKIMUS HYVINVOINTIVALMENNUSHANKKEEN TUOTEKEHITYSPROSESSISTA
Sonja Aatsinki TYÖHYVINVOINTIMATKAILUA SALLAN MALLIIN: TAPAUSTUTKIMUS HYVINVOINTIVALMENNUSHANKKEEN TUOTEKEHITYSPROSESSISTA Pro gradu tutkielma Matkailututkimus / Matkailualan liiketoimintapainotteinen Lisätiedot MAAKUNTAURA - KESKI-SUOMEN LUONTOMATKAILUN UNOHDETTU JÄTTILÄINEN
MAAKUNTAURA - KESKI-SUOMEN LUONTOMATKAILUN UNOHDETTU JÄTTILÄINEN Juhani Kettunen Jura Mäkinen Opinnäytetyö Joulukuu 2005 Matkailu-, ravitsemis- ja talousala JYVÄSKYLÄN KUVAILULEHTI AMMATTIKORKEAKOULU Matkailu-, Lisätiedot Matkailukeskus ja päiväkäyntikohteet matkailualueen kehittämisessä Tutkimuskohteena Oulun matkailu- ja virkistysalueet
Matkailukeskus ja päiväkäyntikohteet matkailualueen kehittämisessä Tutkimuskohteena Oulun matkailu- ja virkistysalueet Anna-Riitta Sulander Pro gradu-tutkielma Maantieteen laitos Oulun yliopisto 2014 Oulun Lisätiedot VEPSÄN SAAREN KEHITTÄMISSUUNNITELMA. Matkailutuotteen moduulimalli apuvälineenä ulkoilu- ja virkistysalueen kokonaisvaltaisessa kehittämisessä
Senni Salmenoja VEPSÄN SAAREN KEHITTÄMISSUUNNITELMA Matkailutuotteen moduulimalli apuvälineenä ulkoilu- ja virkistysalueen kokonaisvaltaisessa kehittämisessä Jyväskylän yliopisto Liikunta- ja terveystieteiden Lisätiedot LUONTOMATKAILUN OHJELMAPALVELUYRITTÄJÄ OSANA MAASEUDUN KEHITTÄMISTÄ
1 Heikki Susiluoma Maaseutututkija (FT) Tuohitie 57 40320 Jyväskylä heikki.susiluoma@ekoportti.fi 040 550 4944 LUONTOMATKAILUN OHJELMAPALVELUYRITTÄJÄ OSANA MAASEUDUN KEHITTÄMISTÄ Matkailun mikroyrittäjä Lisätiedot Pro gradu -tutkielma Matkailututkimus Syksy 2012
Jenni Lankila MATKAILUN KEHITTÄMINEN KANSALLISPUISTOSSA Paikallisia näkemyksiä Pallaksen matkailukeskuksen ja sen lähialueiden kehittämisestä ja kehittämisen vaikutuksista paikallisten asukkaiden toimintatiloihin Lisätiedot MUUTTUVA MATKAILU TIETOA MATKAILUSTA JA MATKAILUELINKEINOSTA 3/2003
1 MUUTTUVA MATKAILU TIETOA MATKAILUSTA JA MATKAILUELINKEINOSTA 3/2003 2 3 SISÄLLYSLUETTELO Lasse Lovén YMPÄRISTÖMERKKI JA LAADUN VARMISTUS LUONTOMATKAILUSSA...6 Seija Tuulentie LAPIN HULLUJEN LUONTOELÄMYKSET...14 Lisätiedot KOTIMAAN MATKAILIJOIDEN SUHTAUTUMINEN YMPÄRISTÖYSTÄVÄLLISIIN MAASEUTUMATKAILUTUOTTEISIIN
HELSINGIN YLIOPISTO RURALIA-INSTITUUTTI RAPORTTEJA 96 KOTIMAAN MATKAILIJOIDEN SUHTAUTUMINEN YMPÄRISTÖYSTÄVÄLLISIIN MAASEUTUMATKAILUTUOTTEISIIN MATKAILIJASEGMENTTIEN TUNNISTAMINEN KLUSTERIANALYYSILLÄ KOTIMAAN Lisätiedot Matkalle tulevaisuuden Luomuun!
Matkalle tulevaisuuden Luomuun! Uuden ECEAT Suomi yhdistyksen toimintaa on nyt takana runsas vuosi, ja tämä on ensimmäinen Matkalle luomuun jäsenlehden numero. Toivon että lehdestä tulee rikas perinne, Lisätiedot KAINUUN LUONNONVARASUUNNITELMA KAUSI 2015-2020
KAINUUN LUONNONVARASUUNNITELMA KAUSI 2015-2020 1 TIIVISTELMÄ 2 1. Johdanto Valtio omistaa Kainuun maakunnan alasta reilut 40 %. Valtion mailla ja vesillä on ollut aina merkittävä rooli Kainuulaisten elämässä Lisätiedot Suunnitelman yhteistyöryhmät sekä suunnittelukokouksissa esille tulleet näkemykset ja niiden huomioon ottaminen suunnitelmassa
LIITE 1. 1(11) Suunnitelman yhteistyöryhmät sekä suunnittelukokouksissa esille tulleet näkemykset ja niiden huomioon ottaminen suunnitelmassa Suunnitelmaluonnos valmistui keväällä 2008. Sitä esiteltiin Lisätiedot Metsät parantavat elämänlaatua
Kansallinen metsäohjelma Metsät parantavat elämänlaatua Työryhmän loppuraportti 29.11.2012 Metsäneuvostolle Kansallisen metsäneuvoston määräaikainen Metsät parantavat elämänlaatua -työryhmä on tarkastellut Lisätiedot 2. TIIVISTELMÄ eli KESKEISET TULOKSET JA KEHITTÄMISEHDOTUKSET 2.1. OSA- AIKAISUUS JA ELÄMÄNTAPAYRITTÄJYYS ALAN KEHITTÄMISEN YHDEKSI LÄHTÖKOHDAKSI